আবুল কাশেম, লাখাই থেকে ॥ লাখাই উপজেলার করাব গ্রামের মানপুর এলাকায় পূর্ব বিরোধের জের ধরে দু’দল গ্রামবাসীর সংঘর্ষে অর্ধশতাধিক ব্যক্তি আহত হয়েছে। এসময় বেশ কয়েকটি বাড়ি ঘরের হামআ, ভাংচুর ও লুটপাটের ঘটনা ঘটে। পুলিশ ও এলাকাবাসীর সুত্রে জানা গেছে, গত কিছুদিন আগে ওই গ্রামের সক্কদর আলীর বখাটে ছেলে সাদেক একই গ্রামের আব্দুল হামিদ মেম্বারের ভাতিজি স্কুল পড়ূয়া ছাত্রীকে স্কুল থেকে ফেরার পথে উত্যক্ত করে। এ ঘটনায় রাঢ়িশাল করাব উচ্চ বিদ্যালয়ের প্রধান শিক্ষক লাখাই থানায় একটি অভিযোগ দায়ের করেন। এরপর থেকে এই বখাটে দীর্ঘদিন গাঁ ঢাকা দিয়ে থাকে। গত কয়েকদিন আগে সে বাড়ি ফিরে এসে পুনরায় মেয়েটিকে স্কুলে যাবার পথে উত্যক্ত করে। গত বুধবার ঊত্যক্ত করলে আব্দুল হামিদ মেম্বারের পুত্র মুর্শেদ কামাল ...